Ur YileY ara ad yader UmaziY anect agi. Ur umineY ara ak ad d-yaweḍ wassa. Netta atan Yef umnar, ara d-isqirriw. Issaweḍ lḥal assa AmaziY ar tmurt, ar wakal. Ikna, iYli, iglalez. Ur YileY neY ur mennaY as ḥedraY i yir ass am win icvan assa. Maca aql-i deg-s. Am atmaten inu d tirni, sexcaY kan u acemma ur as zmireY. D inigi kan i lliY. Am uqeffaf i lliY akken ad ḥedreY. D amwanes n yir tlufa, xas sennig n wul macci s levYi.
Nevda tt s usutar izarfan nneY ama idelsanen ama idamsanen. Dagi yagi win illan d tidett d ilelli di tmurt is ulayYer ara issuter acemma. Dagi i nevda kennu cwiṭ cwiṭ. NuYal nessuter xarttum ad nettnaḥsav gar wallen nsen imi nuzel nettiki di tafranin nsen s ikavaren nneY (yak nesâa snat n tnuḍin: RCD d FFS). Akken ulac. Maca nezzer diYen cwiṭ ugar. Neqqim Yef tgecrar. Si 2001 vdan medden ttYiman i laẓ akken asen d-slen. Kra iâeggalen n laârac waqil i tt id-ivdan. Tagara yagi tuYal am allal, am leslaḥ gar ifassen n medden.
D aya ihi i Yef iqqim i laẓ Kamal Fexxar amẓavi. Swa swa am wid t id-izwaren. Iḥsa d yiman-is iglalez, ifṛez tagnitt ur as d-iqqim wara. Am akken ivYa ad ifek ixef-is d asfel akken ad d-iḥelli kra i watmaten ines. Maca d avrid issufuYen wagi? Tuttra n tudart i win ik iḥersen d tidett d avrid? Ad d-eddu neY ad d-qqers i itturar?
Akken tevYu teffeY tegnitt n Kamal tuttra n tudart tesdahc iyi. Ewwet aY Yef uqerruy ur t ufiY. Amek issaweḍ UmaziY assa ar tuttra n tudart is, akken ur tettajjen ara ad immet. Akken ad d-yuYal Yef yimi n laxart. Qqaren at zik: aYyul n vava d jeddi rniY rrekva ar deffir. Maca tamsalt agi tekka agin nnig i rrekva ar deffir. Ur nerkiv ara maḍi. Anda t uvrid issufuYen? Dacu iY d-iqqimen tura?
Nek akken walaY tamsalt, tiYimit i laẓ macci d avrid. Teskanay-d d akken ur aY d-iqqim iqiḥ, ula d tissas d yiseY is i nettzuxu zik ivda iteffeY aY. UlayYer ihi ara iqqim i laẓ yiwen akken ad isuter deg win i t iâesren as icuḥ, ad t iYiḍ. Tagi d tuttra n tudart, d tuttra n wayen illan yagi gar ifassen nneY. Macci d ddunit ak!
kab_Latn kab_Latn kab_Latn kab_Latn kab_Latn